সইফকে কেন ছুরিকাঘাত! পুলিশি হেফাজতে কী জানাল হামলাকারী?

ওয়েব ডেস্ক: বৃহস্পতিবার গভীর রাতে নিজের বাড়িতে আক্রান্ত হয়েছেন বলিউড অভিনেতা সইফ আলি খান (Saif Ali Khan)। ঘটনার ২৪ ঘন্টা পেরোতেই পুলিশের জালে হামলার ঘটনায় অভিযুক্ত ব্যক্তি (Attacker)। মুম্বই পুলিশ (Mumbai Police) শুক্রবার বেলা ১১টার দিকে সন্দেহভাজনকে আটক করেছে বলে খবর। পুলিশ জানায়, বান্দ্রা রেল স্টেশনের (Bandra Railway Station) কাছে তাকে শেষবার দেখা গিয়েছিল। সিসিটিভি ফুটেজের ভিত্তিতে অভিযুক্তকে খুঁজে বের করার জন্য ভাসাই, নালাসোপারা এবং ভিরার এলাকাজুড়ে তল্লাশি চালানো হয়।

শেষ পর্যন্ত, সিসিটিভিতে দেখা চেহারা মিলে যাওয়ায় অভিযুক্তকে শনাক্ত এবং আটক করা সম্ভব হয়। মুম্বই পুলিশের ডিসিপি জানিয়েছেন, আপাতত অভিযুক্তকে জিজ্ঞাসাবাদের জন্য আটক করা হয়েছে। প্রাথমিক জিজ্ঞাসাবাদের পর তার গ্রেফতার (Arrest) নিয়ে সিদ্ধান্ত নেওয়া হবে। এদিকে, মুম্বই পুলিশের একটি দল সাইফের পিঠে আঘাত করা ছুরির অংশটি উদ্ধার করেছে। তবে ছুরির বাকি অংশ এখনো খুঁজে পাওয়া যায়নি। সেটি উদ্ধারের চেষ্টা চলছে।

আরও পড়ুন: বিজেপি শাসিত মুম্বই কি দিন দিন অসুরক্ষিত হয়ে উঠছে?

উল্লেখ্য, বৃহস্পতিবার গভীর রাতে সইফের বান্দ্রার ১১ তলার ফ্ল্যাটে এই ঘটনা ঘটে। অভিযোগ, এক অনুপ্রবেশকারী তাঁর ফ্ল্যাটে ঢুকে পড়লে সাইফের পরিচারিকার সঙ্গে মুখোমুখি হয়। সেই সময় অভিনেতা হস্তক্ষেপ করতে গেলে ওই ব্যক্তি ছুরি নিয়ে তার ওপর আক্রমণ চালায়। ছুরিকাঘাতে সাইফের শরীরে ছ’টি আঘাতের চিহ্ন রয়েছে।

Attack on Saif Ali Khan : पकड़ा गया सैफ का आरोपी, एक और CCTV Video आया सामने. #saif_ali_khan #SaifAliKhanAttacked pic.twitter.com/bJc1h4yjIQ

— Sanjay Jha (@JhaSanjay07) January 17, 2025

হামলার ঘটনার পর থেকে সাইফ আলি খান মুম্বইয়ের লীলাবতী হাসপাতালে চিকিৎসাধীন আছেন। হাসপাতাল সূত্রে জানা গিয়েছে, তাঁর পরিবার ও চিকিৎসকরা শুক্রবার তাকে আইসিইউ থেকে সাধারণ ওয়ার্ডে স্থানান্তরের বিষয়ে সিদ্ধান্ত নেবেন। যদিও এই বিষয়ে সাইফের পরিবারের তরফে এখনও কোনও মন্তব্য করা হয়নি।